# LAZDIJŲ RAJONO SAVIVALDYBĖS TARYBA

# SPRENDIMAS

**DĖL ĮGALIOJIMO TVIRTINTI LAZDIJŲ RAJONO SAVIVALDYBĖS BIUDŽETINIŲ ĮSTAIGŲ VADOVŲ PAREIGYBIŲ APRAŠYMUS**

2018 m. liepos 27 d. Nr. 34-1422

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 4 straipsnio 3 dalimi, Lazdijų rajono savivaldybės taryba nusprendžia:

1. Įgalioti Lazdijų rajono savivaldybės tarybos įgaliojimų laikotarpiui Artūrą Margelį, Lazdijų rajono savivaldybės merą, tvirtinti Lazdijų rajono savivaldybės biudžetinių įstaigų vadovų pareigybių aprašymus.

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL ĮGALIOJIMO TVIRTINTI LAZDIJŲ RAJONO SAVIVALDYBĖS BIUDŽETINIŲ ĮSTAIGŲ VADOVŲ PAREIGYBIŲ APRAŠYMUS“ PROJEKTO**

**AIŠKINAMASIS RAŠTAS**

2018 m. liepos 23 d.

Lazdijų rajono savivaldybės tarybos sprendimo „Dėl įgaliojimo tvirtinti Lazdijų rajono savivaldybės biudžetinių įstaigų vadovų pareigybių aprašymus“ projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi ir Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 4 straipsnio 3 dalimi.

Šio projekto tikslas – įgalioti Lazdijų rajono savivaldybės tarybos įgaliojimų laikotarpiui Artūrą Margelį, Lazdijų rajono savivaldybės merą, tvirtinti Lazdijų rajono savivaldybės biudžetinių įstaigų vadovų pareigybių aprašymus, kadangi pasikeitus Lietuvos Respublikos valstybės ir savivaldybių įstaigų darbuotojų darbo apmokėjimo įstatymo nuostatoms biudžetinės įstaigos vadovo pareigybės aprašymą tvirtina į pareigas priimanti savininko teises ir pareigas įgyvendinanti institucija ar jos įgaliotas asmuo. Šis pakeitimas įsigalioja 2018 m. rugsėjo 1 d.

Priėmus sprendimo projektą, neigiamų pasekmių nenumatoma.

Parengtas sprendimo projektas neprieštarauja galiojantiems teisės aktams.

Rengiant projektą, specialistų pastabų negauta.

Sprendimo projektą parengė Lazdijų rajono savivaldybės administracijos Juridinio skyriaus vyr. specialistė Adelė Sukackienė.

Vyr. specialistė Adelė Sukackienė